Malene Breytenbach, Author at LitNet
Malene Breytenbach het tot ouderdom veertien in Gweru, Zimbabwe, gewoon, waar sy die skole Cecil John Rhodes Primary en Chaplin High bygewoon het. Daarna het sy na Pretoria verhuis en aan Afrikaanse Hoër Meisieskool gematrikuleer. Aan die Universiteit van Pretoria het sy die grade BA (met hoofvakke Engels en Frans) en BA(Hons) (Engels) behaal. Sy het as vertaler gewerk en is ook 'n beëdigde vertaler. Sy en haar gesin het in 1985 na Stellenbosch verhuis waar sy verder studeer het en die grade Hons, magister en DPhil in Joernalistiek, 'n MA-graad in Ou Nabye Oosterse Studie en MPhil in Antieke Studie behaal het. Sedert sy in Stellenbosch gaan woon het, werk sy by die Universiteit, eers in Openbare Betrekkinge, vervolgens Kommunikasie en Stellenbosch Stigting.
Sy het in 2005 gedebuteer met 'n liefdesroman, Palmyra Herleef, by LAPA-uitgewers. Daarna het sy nog agtien liefdesromans by LAPA gepubliseer. Sy skryf ook vir NB/Tafelberg-uitgewers wat al 2 historiese romans, drie mediese romans, 2 romans onder haar skuilnaam Marilyn Bennet gepubliseer het. In Mei het haar langer roman Gister is 'n Ver Land uitgekom en daar is nog drie boeke wat binne die volgende jaar of twee sal verskyn. Sy het al verskeie tydskrif-kortverhale en koerantartikels geskryf.
Haar man, professor Willie Breytenbach, is 'n politieke wetenskaplike en Afrika-kenner, en hulle dogter Karen is 'n joernalis.
Malene Breytenbach Fiksie 2017-07-12
"Klein vuurtjies wat nie in die nag van ver gesien kan word nie, brand tussen huis- en kraalmure wat stukkend en swart gelaat is nadat die Britse troepe daar deurgetrek het, alle vee doodgemaak het en vroue en kinders na die konsentrasiekamp weggevoer het."
'n Lyf onthou vra die leser se eie oordeel
Malene Breytenbach 2012-06-07 Die 17 kortverhale handel oor die lyflike, hoofsaaklik uit 'n vroulike oogpunt en met die fokus op vroulike hoofkarakters. Daar is egter ook verhale wat uit 'n manlike perspektief vertel word. Die meeste verhale het seks in verskeie gedaantes as tema.
Malene Breytenbach 2011-10-19
Blitsfiksie-kompetisie: Jy moet kom as ek roep
Malene Breytenbach 2010-03-16 "Jy moet kom as ek roep. Waar is jy?" Die lig van haar klein flitsie wip heen en weer, verlig kolletjies in die stikdonker. Sy ruik die soetsiek stank voordat sy oor die roerlose lyfie struikel. Op die pels blink die donker van ...
Lammervanger: Boeiende roman oor keuses en kwesbaarheid
Malene Breytenbach 2009-11-12 Lammervanger, 'n roman deur Frans van Rensburg, uitgegee deur LAPA Uitgewers, maak gebruik van interessante tydspronge van die verlede na die hede, asook spronge van die aardse wêreld na die wêreld van die dooies.
Klara kom tuis: Kronkelpaaie maak boek boeiend
Malene Breytenbach 2009-06-24 Soos die titel van die boek aandui, kom Klara ook uiteindelik op die punt waar sy die geluk wat haar ontwyk het, kan aangryp.
Chanette Paul se Fortuin: Verrassingselemente oordrewe maar boeiend
Malene Breytenbach 2008-11-25
LitNet-spens: Die spooklig
Malene Breytenbach Drama 2008-11-14
Op 'n plaas in Mpumalanga waar daar elke aand 'n rooi lig in die verte verskyn, word die huismense wat besoekers het, aangeval deur 'n voormalige plaaswerker wat hulle gyselaar hou en terroriseer.
LitNet-spens: Die vlugtelinge
'n Gesin in Harare, Zimbabwe, word verplig om te vlug. Die man is 'n onderwyser wat by die skool aangeval is omdat hy 'n seun van 'n MDC-lid gered het van 'n groep ZANU-jeugdiges.